વરસાદ ખેંચાતા ધરતીપુત્રો ની સાથે સાથે શહેરીજનો પણ ચિંતા માં મુકાયા છે અને ઠેર ઠેર મેઘરાજા ને રીઝવવા માટે વિવિધ કાર્યક્રમો યોજાઈ રહ્યા છે ત્યારે પોરબંદર ના સુતારવાડા વિસ્તાર ના વેપારીઓ દ્વારા મેઘરાજા ને રીઝવવા માટે સુતારવાડા થી રોકડીયા હનુમાન મંદિર સુધી ની પાંચ કિમી ની પદયાત્રા નું આયોજન કરાયું હતું જેમાં ચેમ્બર ઓફ કોમર્સ ના પ્રમુખ જીગ્નેશભાઈ કારિયા,કરીયાણા એસોસિએશન ના પ્રમુખ જયેશભાઈ પોપટ ,ક્લોથ મર્ચન્ટ એસોસિએશન ના અગ્રણી શાંતિભાઈ પોપટ સહીત મોટી સંખ્યા માં વેપારીઓ અને વિવિધ વેપારી સંસ્થાઓ ના આગેવાનો જોડાયા હતા અને આ પદયાત્રા રોકડીયા હનુમાન મંદિર ખાતે પૂર્ણ થઇ હતી જ્યાં તમામ વેપારીઓ એ ભગવાન બજરંગબલી ને શીશ ઝુકાવી અને વરસાદ માટે પ્રાર્થના કરી હતી ઉપરાંત આજે તા ૧૪ ને રવિવારે માંગલ્ય હોલ ખાતે સવારે ૯ થી ૪ વાગ્યા સુધી રક્તદાન કેમ્પ નું પણ આયોજન કરાયું છે જેમાં એકત્ર થયેલ રક્ત થેલેસેમિયા પીડિત બાળકો ને અર્પણ કરાશે